བུད་མེད་ལ་དགའ་སླ་ཞིང་ངུ་རྐྱེན་པའི་གཤིས་ཀ་ལྡན་པ་དང་སེམས་ཚོར་རྣོ་བའི་ཁྱད་ཆོས་ཡོད་པས།བུད་མེད་འདི་རྣམས་ཀྱིས་རྩོམ་རིག་དང་སྙན་ངགསྒྱུ་རྩལ་བཅས་ཀྱི་ཁྱབ་ཁོངས་སུ་ལས་ཀ་གཉེར་འོས་ཤིང༌།གཞན་གཤིས་སྤྱོད་འཇམ་པའི་བུད་མེད་དག་སློབ་གསོ་དང་འཕྲོད་བསྟེན་གྱི་ལས་རིགས་སྒང་དང༌།མནོ་བསམ་གྱི་ནུས་པ་རྐྱེན་ཞིང་གཏན་ཚིགས་ཀྱི་རིགས་ལམ་གསལ་བའི་བུད་མེད་དག་གིས་མཚན་ཉིད་རིག་པ་དང་ཆབ་སྲིད།ཁྲིམས་རྩོད་གཟུ་བཤད་རིག་པའང་འབོད།ལས་རིགས་གཉེར་འོས་པ་ཞིག་ཏུ་འདོད།དགའ་འོས་པ་ཞིག་ལ་དེང་སྐབས་བུད་མེད་མཆོག་ཏུ་གྱུར་བ་སྐོར་ཞིག་གིས་བོད་ཀྱི་བུད་མེད་ལ་ཡོད་པའི་མི་མངོན་པའི་ནུས་པ་བདེན་དཔང་བྱེད་ཐུབ་ཀྱི་ཡོད་ཅིང༌།བོད་ནང་དང་བཙན་བྱོལ་གཉིས་ཆར་བུད་མེད་མཁས་པ་དང་བུད་མེད་ལྷ་རམས་པ།བུད་མེད་ཞིབ་འཇུག་པ།རྒྱ་རྐྱབུད་མེད་སློབ་དཔོན།བུད་མེད་རྩོམ་པ་པོ།བུད་མེད་སྒྱུ་རྩལ་པ།བུད་མེད་ཆབ་སྲིད་པ།བུད་མེད་སློབ་གསོ་བ།བུད་མེད་ལྷ་རྗེ།བུད་མེད་རིན་པོ་ཆེ།བུད་མེད་སློབ་དཔོན།བུད་མེད་སྒོམ་ཆེན་པ་བཅས་མང་པོ་བྱུང་དང་འབྱུང་བཞིན་ཡོད།སྨྱུག་ཐོགས་པས་ངོ་ཤེས་ཤིང་ཆ་རྒྱུས་ཡོད་པའང་གོང་དུ་བརྗོད་ཟིན་པ་ལྟར་དེང་སྐབས་ཨ་རིའི་རྒྱལ་ས་ཝ་ཤིང་ཊོན་དུ་ལས་ཀ་གཉེར་བཞིན་པའི་བུད་མེད་ལྷ་རམས་པ་བློ་བཟང་རབ་རྒྱས་བློ་བཟང་ཆོས་སྒྲོན་ཡང་འབོད།མཆོག་ནི་ཤེས་ཡོན་གྱི་མཁས་པའི་གོ་འཕང་ཐོབ་ཅིང༌།གནས་ཚད་དང་དགའ་སྤོབས་མཐོ་བའི་ཁར་བུད་མེད་ལ་རེ་བར་འཇུག་པའི་རུ་འདྲེན་ཐུབ་པ་དང༌།བུད་མེད་ཀྱི་སེམས་ཤུགས་སྤེལ་ཐུབ་པའི་བུད་མེད་ཅིག་རེད།ད་དུང་ཝ་ར་ནཱ་སིར་ལྷ་རམས་པའི་ཆེད་ལས་སློབ་གཉེར་གནང་བཞིན་པའི་ཚེ་དབྱང་མཆོག་ནི་རྒྱ་ཆོས་བོད་ལ་བསྒྱུར་བའི་ལོ་ཙཱ་བ་ཆེན་པོ་ཞིག་ཀྱང་ཡིན་ཏེ།དེང་སྐབས་ཁོ་མོས་བོད་བརྒྱུད་ནང་བསྟན་ཁྲོད་མེད་པའི་རྒྱ་ཡིག་གི་ནང་ཆོས་ཆོས་མངོན་པའི་བྱེ་བྲག་བཤད་མཛོད་ཆེན་མོབམ་པོ་ཉིས་བརྒྱ།སྣོན་བསྒྱུར་གནང་བཞིན་པ་དང༌།ལོ་ཤས་སྔོན་ཁོ་མོས་བུ་མོ་ཚོ་ཞེན་ཆགསཔའི་ཁྲ་མཛེས་རྒྱན་ཆ་དོར་ནས་ཐུབ་པའི་དབང་པོའི་མི་རྟག་གྲྭ་ཆས་མནབས་ཏེ་བླ་མེད་ཀྱི་ལམ་ནང་བསྐྱོད་བཞིན་ཡོད།དེ་མཚུངས་སུ་ཞིབ་འཇུག་པའི་ཆེད་ལས་མཐར་ཕྱིན་གྱིས་ལྷ་རམས་པའི་ཆེད་ལས་སློབ་གཉེར་གནང་ལ་ཉེ་བའི་ཀརྨ་ལྷ་མོ་མཆོག་དེང་ཁམས་ཁུལ་རྒ་བ་ན་བཞུགས།སོགས་ཡིན།